**Արթուր** (անգլ.՝ Arthur River), գետ Թասմանիայի (Ավստրալիա) հյուսիսարևմտյան մասում։ Գետի ընդհանուր երկարությունը կազմում է 189 կմ։ Սաուտ-Էսք (252 կմ) և Դերվենտ (215 կմ) գետերից հետո Թասմանիայի երրորդ ամենաերկար գետն է։ Այն փոքր-ինչ երկար է Թասմանիայի չորրորդ՝ Գորդոն (186 կմ) և հինգերորդ՝ Հյուոն (169 կմ) գետերից։

Արթուր գետի՝ Հնդկական օվկիանոս թափվելու վայրի մոտ կա նույնանուն փոքր գյուղ, որի բնակչությունը, ըստ 2006 թվականի մարդահամարի արդյունքների, կազմել է 121 մարդ։ 1823-1837 թվականներին գյուղը և գետը կոչվել են Վան Դեմեն (այժմ՝ Թասմանիայի) նահանգի լեյտենանտ-նահանգապետ Ջորջ Արթուրի պատվին։

Աշխարհագրական դիրք
------------------

Արթուր գետի ակունքը գտնվում է Թասմանիայի հյուսիս-արևմուտքում՝ Ուորաթա գյուղից 10 կմ հարավ-արևմուտք, B23 Waratah Road ավտոմոբիլային ճանապարհից քիչ հարավ։

Արթուր-Ռիվեր գետն ու կամուրջ գետի վրա
Արթուր գետն ակունքի մոտ հոսում է նաև դեպի հյուսիս, ապա թեքվում դեպի արևմուտք։ Գրեթե ամբողջ ընթացքում գետը հոսում է Թասմանիայի հյուսիսարևմտյան հատվածի անմարդաբնակ վայրերով։ Արթուր գետն ունի բազմաթիվ վտակներ, որոնցից են Ֆրանկլենդը (Frankland River), Ռեպիդը (Rapid River), Հելլիերը (Hellyer River) և այլն։ Գետի ավազանի տարածքը կազմում է 2492 կմ²։

Ըստ պաշտոնական ձևակերպման՝ գետի գետաբերանը գտնվում է Մեծ Ավստրալիական ծոցի գոտում, սակայն Թասմանիայի քարտեզների վրա այն սովորաբար չի հիշատակվում։ Արթուր Ռիվեր գյուղը, որի մոտ գետը թափվում է Հնդկական օվկիանոս, վարչականորեն պատկանում է Սիրքյուրար Հեդ տեղական կառավարման շրջանին։

Արթուր գետի գետաբերանի մոտ, որը գտնվում է Թասմանիայի հյուսիսարևմտյան ափին, տեղադրված է մի հուշարձան, որի վրա գրված է «The Edge of the World. North West Coast Tasmania» («Աշխարհի եզրագիծը, Թասմանիայի հյուսիսարևմտյան ափ»), ինչպես նաև Բրայան Ինդերի բանաստեղծությունը։

1982 թվականին Արթուր գետից հարավ ձևավորվել է Արթուր-Պայմեն արգելոցը, որը հարում է Հնդկական օվկիանոսի ափին։ Նրա հյուսիսային սահմանն անցնում է Արթուր գետի կողքով, հարավային սահմանը՝ Պայման գետի երկայնքով, արևելքում այն հասնում է մինչև Ֆրանկլենդ (Արթուրի վտակ) և Դոնալդսոն (Պայմենի վտակ) գետերը։

Տես նաև
-------

* Թասմանիա

Ծանոթագրություններ
------------------

1. 1 2 3  Australian Bureau of Statistics: Tasmania, Rivers
2. ↑  "2006 Census QuickStats : Arthur River (State Suburb)". Australian Bureau of Statistics, www.censusdata.abs.gov.au. Արխիվացված է the original 2012 թ․ օգոստոսի 28-ին. Retrieved 17.09.2011.
3. ↑  A.G.L. Shaw. "Arthur, Sir George (1784–1854)" (in անգլերեն). Australian Dictionary of Biography, Australian National University. Արխիվացված է the original 2012 թ․ օգոստոսի 28-ին. Retrieved 17.09.2011.
4. ↑  "Топографическая карта Тасмании — Waratah". topomapper.com. Արխիվացված է the original 2012 թ․ օգոստոսի 28-ին. Retrieved 2011 թ․ դեկտեմբերի 15.
5. ↑  "LISTmap (Arthur River Dam)". Tasmanian Government Department of Primary Industries and Water. Արխիվացված է the original 2012 թ․ օգոստոսի 28-ին. Retrieved 2012 թ․ հունիսի 11.
6. ↑  Graham Green. "North-West rivers environment review" (PDF). Environment Protection Authority, Tasmania — epa.tas.gov.au. Retrieved 24.06.2014.
7. ↑  "History to The Edge of the World". www.theedgeoftheworld.com.au. Արխիվացված է the original (HTML) 2015 թ․ մարտի 11-ին. Retrieved 10.08.2015. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "Arthur-Pieman Conservation Area". Tasmanian Parks & Wildlife Service — www.parks.tas.gov.au. Արխիվացված է the original (HTML) 2015 թ․ մարտի 17-ին. Retrieved 22.06.2014. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |